Dragi učenici, roditelji, učitelji i svi zaposlenici O.Š.Vladimira Nazora,

čast mi je pozdraviti Vas i zaželjeti Vam uspješan početak nove školske 2015./2016. godine.

Istovremeno se moramo zahvaliti našem bivšem ravnatelju gosp.Andriji Biličiću koji je otišao u zasluženu mirovinu nakon dugogodišnjeg rada u školi kojoj je posvetio velik dio svog života.

Posebnu dobrodošlicu upućujem prvašićima i njihovim roditeljima (ne znamo tko je uzbuđeniji).

Njihovi učitelji imaju prekrasan, ali ne i lagan poziv koji im omogućuje da od male djece koja dođu u školu, stvore i oblikuju ljude koji će iz ove škole izaći sa samopouzdanjem i uvjerenjem da MOGU.

Kao što je papa Frane rekao: „Ne bojte se sanjati velike stvari.“

Uz poštovanje svim roditeljima naših učenika koji sigurno svi žele svoju djecu izvesti na pravi put i doživjeti da ona postanu uspješni i zadovoljni ljudi ma kojim se poslom bavili, morate samo jedno imati na umu: Vaša djeca u Vašim očima žele vidjeti odobravanje i iskru veselja kada ih pogledate. Ona će Vam to višestruko vratiti.

Srdačan pozdrav,

Vaša nova ravnateljica

Simona Fabijanović